CELEX: 22013D0124
Language: mt
Date: 2013-06-14 00:00:00
Title: Deċiżjoni tal-Kumitat Konġunt taż-ŻEE Nru 124/2013 tal- 14 ta’ Ġunju 2013 li temenda l-Anness XIII (Trasport) tal-Ftehim ŻEE

28.11.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 318/26
               
            DEĊIŻJONI TAL-KUMITAT KONĠUNT TAŻ-ŻEE
      Nru 124/2013
      tal-14 ta’ Ġunju 2013
      li temenda l-Anness XIII (Trasport) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Id-Deċiżjoni tal-Kummissjoni 2012/88/UE tal-25 ta’ Jannar 2012 dwar l-ispeċifikazzjoni teknika għal interoperabbiltà relatata mas-subsistema tal-“kontroll-kmand u sinjalazzjoni” tas-sistema ferrovjarja trans-Ewropea (1) għandha tiġi inkorporata fil-Ftehim ŻEE.
               
            
                  (2)
               
               
                  Id-Deċiżjoni tal-Kummissjoni 2012/696/UE tas-6 ta’ Novembru 2012 li temenda d-Deċiżjoni tal-Kummissjoni 2012/88/UE dwar l-ispeċifikazzjoni teknika għall-interoperabbiltà relatata mas-subsistema tal-“kontroll-kmand u sinjalazzjoni” tas-sistema ferrovjarja trans-Ewropea (2) għandha tiġi inkorporata fil-Ftehim taż-ŻEE.
               
            
                  (3)
               
               
                  Id-Deċiżjoni 2012/88/UE tannulla d-Deċiżjoni tal-Kummissjoni 2006/679/KE (3) u d-Deċiżjoni tal-Kummissjoni 2006/860/KE (4), li huma inkorporati fil-Ftehim taż-ŻEE u li għalhekk għandhom jiġu annullati taħt il-Ftehim ŻEE.
               
            
                  (4)
               
               
                  Għalhekk l-Anness XIII ta’ mal-Ftehim ŻEE għandu jiġi emendat skont dan,
               
            ADOTTAT DIN ID-DEĊIŻJONI:
      Artikolu 1
      L-Anness XIII tal-Ftehim ŻEE hu emendat kif ġej:
      
                  1.
               
               
                  L-inċiż li ġej jiżdied fil-punt 37di (Deċiżjoni tal-Kummissjoni 2011/291/UE):
                  “, kif emendat minn:
                  
                              —
                           
                           
                              
                                 32012 D 0088: id-Deċiżjoni tal-Kummissjoni 2012/88/UE tal-25 ta’ Jannar 2012 (ĠU L 51, 23.2.2012, p. 1).”
                           
                        
            
                  2.
               
               
                  It-test tal-punt 37i (id-Deċiżjoni tal-Kummissjoni 2006/679/KE) għandu jinbidel b’dan li ġej:
                  “32012 D 0088: Id-Deċiżjoni tal-Kummissjoni 2012/88/UE tal-25 ta’ Jannar 2012 dwar l-ispeċifikazzjoni teknika għal interoperabbiltà relatata mas-subsistema tal-‘kontroll-kmand u sinjalazzjoni’ tas-sistema ferrovjarja trans-Ewropea (ĠU L 51, 23.2.2012, p. 1), kif emendata minn:
                  
                              —
                           
                           
                              
                                 32012 D 0696: Id-Deċiżjoni tal-Kummissjoni 2012/696/UE tas-6 ta’ Novembru 2012 (ĠU L 311, 10.11.2012, p. 3).”
                           
                        
            
                  3.
               
               
                  Jitħassar it-test tal-punt 37j (id-Deċiżjoni tal-Kummissjoni 2006/860/KE).
               
            Artikolu 2
      It-testi tad-Deċiżjonjiet 2012/88/UE u 2012/696/UE bil-lingwa Islandiża u dik Norveġiża, li għandhom jiġu ppubblikati fis-Suppliment taż-ŻEE ta’ ma’ Il-Ġurnal Uffiċċjali tal-Unjoni Ewropea, huma awtentiċi.
      Artikolu 3
      Din id-Deċiżjoni tidħol fis-seħħ fil-15 ta’ Ġunju 2013, jekk ikunu sar n-notifiki kollha skont l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE u fis-Suppliment taż-ŻEE ta’ Il-Ġurnal Uffiċċjali tal-Unjoni Ewropea.
      
         Magħmul fi Brussell, l-14 ta’ Ġunju 2013.
         
            
               Għall-Kumitat Konġunt taż-ŻEE
            
            
               Il-President
            
            Gianluca GRIPPA
         
      
      
         (1)  ĠU L 51, 23.2.2012, p. 1.
      
         (2)  ĠU L 311, 10.11.2012, p. 3.
      
         (3)  ĠU L 284, 16.10.2006, p. 1.
      
         (4)  ĠU L 342, 7.12.2006, p. 1.
      
         (*)  Ma huma indikati l-ebda rekwiżiti kostituzzjonali.